સુરતના ટેબલટેનિસ ખેલાડી ફ્રેનાઝ, ફિલ્ઝા કાદરીને શક્તિદૂત એવોર્ડ એનાયત
બુધવાર, એપ્રિલ 24 2019, 09:55 Hrs(IST)
નવગુજરાત સમય | Publish Date: Oct 12 2018 10:23PM
- - ગુજરાત સરકારે પાંચને દોઢ લાખ રૂપિયાના પુરસ્કાર સાથે સન્માનિત કર્યા
- - વડોદરાના માનુષ શાહ, ભાવનગરના કૌશલ ભટ્ટને 'ખેલ પ્રતિભા પુરસ્કાર' આપ્યા
સ્પોર્ટ્સ ઓથોરિટી ઓફ ગુજરાતે સુરતના ફ્રેનાઝ ચિપીયા સહિત પાંચ ખેલાડીઓને ખેલ પ્રતિભા તરીકે પુરસ્કૃત કર્યા હતાં. પાંચેયને દોઢ-દોઢ લાખ રૂપિયાનો શક્તિદૂત એવોર્ડ એનાયત કર્યા છે.
વડોદરા ખાતે યોજાયેલા કાર્યક્રમમાં ટેબલ ટેનિસ ખેલાડીઓને તેમના આંતરરાષ્ટ્રીય અને રાષ્ટ્રીય કક્ષાના પ્રદર્શન બદલ પુરસ્કારિત કરવામાં આવ્યા હતા. વડોદરાના માનુષ શાહ, ભાવનગરના કૌશલ ભટ્ટને 'ખેલ પ્રતિભા પુરસ્કાર' આપ્યા હતાં. ઉપરાંત કચ્છના ઇશાન હિંગોરાની, ભાવનગરના કૌશલ ભટ્ટ, સુરતના ફ્રેનાઝ ચીપિયા અને સુરતના જ ફિલ્ઝા ફાતેમા કાદરીને 'શક્તિદૂત એવોર્ડ' એનાયત કરવામાં આવ્યા હતાં.
'ખેલ પ્રતિભા પુરસ્કાર' અંતર્ગત માનુષ શાહને રૂ. ૮.૨૫ લાખ તેમજ કૌશલ ભટ્ટને રૂ.૧.૩૫ લાખનો નો રોકડ પુરસ્કાર આપવામાં આવ્યો હતો. ઇશાન હિંગોરાની, ફ્રેનાઝ ચીપિયા, કૌશલ ભટ્ટ અને ફિલ્ઝાફાતેમા કાદરી દરેકને રૂ. ૧.૫૦ લાખનો રોકડ પુરસ્કાર આપવામાં આવ્યા હતો.
રમતગમત રાજ્યમંત્રી ઈશ્વરસિંહ પટેલ, વિધાનસભાના સ્પીકર રાજેન્દ્ર ત્રિવેદીના હસ્તે ગુજરાત સ્ટેટ ટેબલ ટેનિસ એસોસિએશન (જીએસટીટીએ)ના પ્રમુખ વિપુલ મિત્રા, ચેરમેન મિલિન્દ તોરવણે, હરેશ સંગતાણીની હાજરીમાં આ એવોર્ડ એનાયત કરાયા હતા. તમામે આ ખેલાડીઓને અભિનંદન પાઠવ્યા હતા.